
DR 31.10.2016                                                                                                                                                   115               

 

Saya juga ingin mengambil kesempatan ini untuk menyuarakan beberapa 
pandangan daripada warga muda di mana mereka sangat bimbang pada satu ketika bila 
ada uar-uar yang sibuk mengatakan desas desus tentang umur persaraan yang bakal 
ditingkatkan. Nasib baik perkara itu tidak terjadi tetapi saya ingin meminta supaya perkara 
ini tidak difikirkan kerana dengan keadaan peluang pekerjaan yang semakin menguncup, 
jika perkara ini berlaku, sudah pastinya mereka ini akan tidak mempunyai peluang 
pekerjaan. Kita pun tahu dalam keadaan sekarang ini banyak syarikat juga telah membuat 
pemberhentian pekerja. Ada tempat mereka ini tidak dapat bekerja sehingga ke hari ini lagi.  

Tuan Yang di-Pertua, berhubung dengan permintaan daripada kawasan-kawasan 
yang berpendapatan rendah untuk menambah jumlah bilangan Tadika KEMAS yang 
diminta oleh mereka ini. Hasil kajian yang dijalankan oleh OECD pada tahun 2011, terdapat 
kebarangkalian kanak-kanak daripada keluarga berpendapatan rendah tidak mengikuti 
pendidikan prasekolah adalah lebih tinggi berbanding dengan rakan sebaya yang berasal 
daripada keluarga berkemampuan.  

Sehubungan dengan itu, dengan keberadaannya Tadika KEMAS ini, pastinya 
dapat membantu anak-anak mereka yang kurang berpendapatan untuk pergi ke sekolah. 
Saya juga ingin merakamkan terima kasih kepada pihak kerajaan kerana telah memberi 
kenaikan elaun kepada pembantu-pembantu KEMAS ini.  

Di sudut pekerjaan dengan penguncupan yang berlaku, saya juga ingin memberi 
cadangan tentang pengurangan perbelanjaan di beberapa kementerian yang dilaksanakan. 
Diharap juga ada pengurangan yang dibuat di dalam pemakanan kanak-kanak dalam RMT 
oleh Kementerian Pendidikan ini tidak memberi kesan yang sangat besar kepada pelajar-
pelajar kerana rata-rata anak-anak yang terlibat dengan pemakanan ini terdiri daripada 
sememangnya keluarga yang kurang mampu. Saya juga ingin mengambil kesempatan 
untuk pihak kerajaan mempertimbangkan untuk menggantikan susu-susu yang diberikan 
kepada anak-anak ini kerana jangka hayatnya yang tidak menentu, ada kalanya ditukar 
kepada multivitamin, pemakanan tambahan yang lebih mudah untuk dikawal daripada segi 
kualitinya dan tarikh luputnya. 

Tuan Yang di-Pertua, saya juga ingin mengambil kesempatan ini untuk 
mengetahui apakah tindakan kerajaan dalam usaha untuk mengurangkan kos 
perbelanjaan, yang pertama, daripada segi keberkesanan yang dapat dilaksanakan oleh 
Talent Corporation ini? Kita pun tahu antara tugas TalentCorp adalah untuk mendapatkan 
the professional, dengan izin, untuk balik ke dalam negara dan jika mereka ini tidak ramai 
yang balik, kalau ada yang mengikuti program, apakah keperluan kita untuk meneruskan 
TalentCorp dan juga keberkesanan dengan adanya TERAJU yang sepatutnya membantu 
meningkatkan usaha-usaha yang lebih terarah kepada peniaga-peniaga kita? 

Tuan Yang di-Pertua, laluan kereta api penumpang Johor Bahru-Pasir Gudang 
menjadi bualan bagi warga Pasir Gudang kerana keadaan jalan yang agak sempit sekarang 
ini. Walaupun dengan pembinaan pelebaran jalan tetapi dengan kepadatan penduduk, jika 
dapat diteruskan kereta api ini ke Pasir Gudang, ia tentunya dapat mengurangkan 
kesesakan di peak hours kerana di Pasir Gudang ini ada lebih kurang 386 buah kilang. Jadi 
kalau waktu peak hours ini memang semuanya bersama-samalah pergi. Dia dah jadi 
macam Kuala Lumpur punya sesak. Jadi kepentingan untuk mengadakan alternative 
transportation, dengan izin, adalah sangat mustahak. 

■2040 

 Tuan Yang di-Pertua, berkenaan dengan isu-isu yang hangat diperkatakan oleh 
beberapa kejadian yang sangat mendukacitakan. Antaranya isu-isu rasuah yang berlaku di 
beberapa jabatan yang melibatkan kakitangan kerajaan. Perkara ini mestilah diberikan 
tumpuan yang sangat telus dan yang sangat teliti bagi memastikan ia tidak berulang pada 
masa-masa akan datang. Adalah sangat kecewa bila kita mendengar jumlah wang yang 
sebegitu banyak dapat disimpan oleh pihak-pihak tertentu dan tidak menjalankan amanah 
yang sepatutnya dijalankan kepada rakyat.   

 Tuan Yang di-Pertua, berhubung dengan GST. Bagi pihak peniaga-peniaga 
bersempena bajet ini saya juga ingin menyampaikan hasrat dan rungutan mereka agar 
kerajaan pihak kastam memikirkan apa yang patut dilaksanakan dengan claim back mereka 
yang kadang-kadang lewat tiga bulan ini. Ini tentunya mengganggu cash flow mereka. Jadi, 
diharap perhatian yang sewajarnya dapat dilaksanakan bagi membantu peniaga-peniaga 
ini.   



Saya juga ingin mengambil kesempatan ini untuk menyuarakan beberapa pandangan daripada warga muda di mana mereka sangat bimbang pada satu ketika bila ada uar-uar yang sibuk mengatakan desas desus tentang umur persaraan yang bakal ditingkatkan. Nasib baik perkara itu tidak terjadi tetapi saya ingin meminta supaya perkara ini tidak difikirkan kerana dengan keadaan peluang pekerjaan yang semakin menguncup, jika perkara ini berlaku, sudah pastinya mereka ini akan tidak mempunyai peluang pekerjaan. Kita pun tahu dalam keadaan sekarang ini banyak syarikat juga telah membuat pemberhentian pekerja. Ada tempat mereka ini tidak dapat bekerja sehingga ke hari ini lagi. Tuan Yang di-Pertua, berhubung dengan permintaan daripada kawasan-kawasan yang berpendapatan rendah untuk menambah jumlah bilangan Tadika KEMAS yang diminta oleh mereka ini. Hasil kajian yang dijalankan oleh OECD pada tahun 2011, terdapat kebarangkalian kanak-kanak daripada keluarga berpendapatan rendah tidak mengikuti pendidikan prasekolah adalah lebih tinggi berbanding dengan rakan sebaya yang berasal daripada keluarga berkemampuan. Sehubungan dengan itu, dengan keberadaannya Tadika KEMAS ini, pastinya dapat membantu anak-anak mereka yang kurang berpendapatan untuk pergi ke sekolah. Saya juga ingin merakamkan terima kasih kepada pihak kerajaan kerana telah memberi kenaikan elaun kepada pembantu-pembantu KEMAS ini. Di sudut pekerjaan dengan penguncupan yang berlaku, saya juga ingin memberi cadangan tentang pengurangan perbelanjaan di beberapa kementerian yang dilaksanakan. Diharap juga ada pengurangan yang dibuat di dalam pemakanan kanak-kanak dalam RMT oleh Kementerian Pendidikan ini tidak memberi kesan yang sangat besar kepada pelajar- pelajar kerana rata-rata anak-anak yang terlibat dengan pemakanan ini terdiri daripada sememangnya keluarga yang kurang mampu. Saya juga ingin mengambil kesempatan untuk pihak kerajaan mempertimbangkan untuk menggantikan susu-susu yang diberikan kepada anak-anak ini kerana jangka hayatnya yang tidak menentu, ada kalanya ditukar kepada multivitamin, pemakanan tambahan yang lebih mudah untuk dikawal daripada segi kualitinya dan tarikh luputnya. Tuan Yang di-Pertua, saya juga ingin mengambil kesempatan ini untuk mengetahui apakah tindakan kerajaan dalam usaha untuk mengurangkan kos perbelanjaan, yang pertama, daripada segi keberkesanan yang dapat dilaksanakan oleh Talent Corporation ini? Kita pun tahu antara tugas TalentCorp adalah untuk mendapatkan the professional, dengan izin, untuk balik ke dalam negara dan jika mereka ini tidak ramai yang balik, kalau ada yang mengikuti program, apakah keperluan kita untuk meneruskan TalentCorp dan juga keberkesanan dengan adanya TERAJU yang sepatutnya membantu meningkatkan usaha-usaha yang lebih terarah kepada peniaga-peniaga kita?. Tuan Yang di-Pertua, laluan kereta api penumpang Johor Bahru-Pasir Gudang menjadi bualan bagi warga Pasir Gudang kerana keadaan jalan yang agak sempit sekarang ini. Walaupun dengan pembinaan pelebaran jalan tetapi dengan kepadatan penduduk, jika dapat diteruskan kereta api ini ke Pasir Gudang, ia tentunya dapat mengurangkan kesesakan di peak hours kerana di Pasir Gudang ini ada lebih kurang 386 buah kilang. Jadi kalau waktu peak hours ini memang semuanya bersama-samalah pergi. Dia dah jadi macam Kuala Lumpur punya sesak. Jadi kepentingan untuk mengadakan alternative transportation, dengan izin, adalah sangat mustahak. #2040. Tuan Yang di-Pertua, berkenaan dengan isu-isu yang hangat diperkatakan oleh beberapa kejadian yang sangat mendukacitakan. Antaranya isu-isu rasuah yang berlaku di beberapa jabatan yang melibatkan kakitangan kerajaan. Perkara ini mestilah diberikan tumpuan yang sangat telus dan yang sangat teliti bagi memastikan ia tidak berulang pada masa-masa akan datang. Adalah sangat kecewa bila kita mendengar jumlah wang yang sebegitu banyak dapat disimpan oleh pihak-pihak tertentu dan tidak menjalankan amanah yang sepatutnya dijalankan kepada rakyat. Tuan Yang di-Pertua, berhubung dengan GST. Bagi pihak peniaga-peniaga bersempena bajet ini saya juga ingin menyampaikan hasrat dan rungutan mereka agar kerajaan pihak kastam memikirkan apa yang patut dilaksanakan dengan claim back mereka yang kadang-kadang lewat tiga bulan ini. Ini tentunya mengganggu cash flow mereka. Jadi, diharap perhatian yang sewajarnya dapat dilaksanakan bagi membantu peniaga-peniaga ini.